Niin kauan kuin kaikki uskovat vanhoja oletuksia, kehitystä ei tapahdu. - Filosofia - Suomi24 Keskustelut\nNiin kauan kuin kaikki uskovat vanhoja oletuksia, kehitystä ei tapahdu.\nEli jos kukaan ei kyseenalaista Newtonin ja Einsteinin väitteitä, niin silloin kehitys junnaa ikuisesti paikoillaan, ei tapahdu kehitystä.\nKuin olisi kivikaudella vieläkin, tai Einsteinin aikakaudella :D\nKoko ajanhan niitä haastetaan ja jopa kyseenalaistetaan, joten jos sinulla on tarjota vakuuttavampia teorioita, niin siitä vaan!\nTuolla löytyy paljon Einsteinin väitteiden haastamista. Sitä tehdään koko ajan.\nKvanttimekaniikkaa, erityistä suhteellisuusteoriaa ja yleistä suhteellisuusteoriaa on siis testattu paljon. Niistä ei ole vielä löydetty vikaa mutta siltikään yleistä suhteellisuusteoriaa ja kvanttimekaniikkaa ei saada keskenään yhteensopiviksi.\nTodennäköistä on että kvanttimekaniikka ja yleinen suhtis ovat osateorioita. Kummassakaan ei ole sinänsä vikaa, mutta on luotavissa yleisempi teoria, josta voidaan johtaa ne molemmat erityistapauksena.\nPaul Newtonin suurimmat valheet öhöm... Newmanin, Paul Newman.\nVähän kuin väittäisi, että niin kauan kuin kaikki luottavat kertotaulun oikeellisuuteen, matematiikka ei kehity. Kaikkea saa epäillä, mutta jos epäilee kaikkea samaan aikaan, niin kertotaulukin pitää johtaa joka kerta uudelleen.\nWeinbergin vertaus on osuva: "Tieto on saari tietämättömyyden valtameressä. Mitä suuremmaksi saari kasvaa, sitä pidemmäksi käy kysymysten rantaviiva."\nSen sijaan itse saaren perusta kokee hyvin harvoin muutoksia.\nSama fysiikan Nobelisti kirjoittaa myös sellaisesta tiedeyhteisön yleisesti hyväksymästä fysiikan teoriasta, joka olisi osoitettu vääräksi (W: Unelmia viimeisestä teoroiasta). Weinberg ei muista ainuttakaan sellaista teoriaa viimeisen sadan vuoden ajalta... ja silti maallikot ovat päivittäin kaatamassa fysiikan perusteorioita.\nYrittävät niitä kaataa taivaallikotkin. Pimeää ainetta on pyritty selittämään sillä, että Newtonin gravitaatiolaki , ei pitäisi pitkillä etäisyyksillä paikkaansa. Olen myös ollut yleisöluennolla, jossa luennoitsija kertoi ryhmänsä ottaneen huomioon sellaisenkin hypoteesin, ettei yleinen suhteellisuusteoria pätisi heidän tutkimassaan tapauksessa. Seuraavassa Power Point kuvassa oli Darth Wader ja teksti: "Varo pimeää puolta."\nOngelmana ei ole vanhojen teorioiden epäily. Ongelmana on näyttää se epäily toteen.\nMiksi tämä fysiikan laki ei pidä paikkaansa: voima = massa kertaa kiihtyvyys?\n- Miksi ei pidä paikkaansa?\nFor we are BORG, Björn Borg.\nLaki pitää paikkansa, kun huomioidaan koordinaatistojen kiihtyvyydet ja avaruuden kaareutuminen Jos se ei pitäisi paikkaansa niin liikemäärä ei säilyisi.\nLiikemäärän säilyminen on varsin perustavaa laatua oleva fysiikan laki.


Boogie Woogie Barbeque!\nUusi levy-yhtiö ja valtava vierailijakaarti ovat taustalla Elvin Bishopin uutuudella "The Blues Rolls on". Meno on vauhdikasta, muttei vedä vertoja oman yhtyeen kanssa koetulle aidolle ja rehevälle tunnelmalle.\nElvin Bishopin seikkailut bluesin maailmassa saivat syyskuussa uuden luvun albumilla "The Blues Rolls on". Se on looginen osa 2000-luvun jatkokertomukseen, joka alkoi loistavalla levyllä "Gettin' My Groove Back" (2005). Se oli kertomus tragedioiden jälkeisestä selviytymisestä - Elvinin ex-vaimo ja tytär oli murhattu vuosituhannen alussa. Piristyneellä artistilla oli viime vuonna varaa jo perseen keikuttamiseen - live "Booty Bumpin'" oli levyllinen tuhtia ja härskiä menoa.\nNyt juoneen kuuluu myös levy-yhtiön vaihtuminen. Kaksi aiempaa julkaistiin Blind Pig Recordsin merkillä, mutta nyt yhtiönä on Kaliforniasta käsin operoiva Delta Groove. Muutto merkitsee myös taustajoukkojen vaihtumista: Bishopin loisteliaasta bändistä vain Bobby Cochran ja Ed Earley piipahtavat uutuudella. He kuitenkin monilahjakkaan S.E. Willisin tapaan jatkavat keikkakokoonpanossa.\nElvin ja bändi keikkailevat lähiaikoina vain Pohjois-Amerikassa. Mutta jos tilaisuus nähdä heidän konserttinsa avautuu, ei ole pienintäkään syytä jättää sitä käyttämättä!\nOman yhtyeen sijaan "The Blues Rolls on" -kiekolle on kerätty läkähdyttävä kaarti tähtivieraita: B.B. King, James Cotton, George Thorogood, Tommy Castro ja niin edelleen.\nAvaus- ja nimikappaleen kajahtaessa ilmoille ei kulu montaa sekuntia esiintyjän tunnistamiseen - siksi ominaista Elvin Bishopia slide-kitara ja laulu edustavat railakkaalla ja raikkaalla biisillä. Toisena slide-soittajana häärii Warren Haynes (The Allman Brothers Band, Gov't Mule) ja laadukkaasta harpusta vastaa Kim Wilson (The Fabulous Thunderbirds). "Parasta kuulemaani kolmosposition harputusta", Bishop ylistää Kimin suoritusta "The Blues Rolls on" -sävelmällä.\nToinen keskeinen raita albumilla on "Struttin' My Stuff". Allman Brothers -tyyppisten perkussioiden vauhdittama, reteästi funkaava pala esittelee Haynesin lisäksi myös kitaristi-ihmepoika Derek Trucksin - jonka setä puolestaan on Allman Brothers -rumpali Butch Trucks.\nMuiden kappaleiden ansiot jäävät lähinnä yksittäisten välähdysten varaan. R.C. Carrierin laulu ja pesulauta tahdittavat mukavaa zydeco-menoa kappaleella "Black Gal". Mississippiläinen Homemade Jamz Band (nuorin jäsen levytyshetkellä 9 vee) soittaa Junior Wells -versioinnilla "Come on in This House" kuin vanhat tekijät. Lopputulos on tukevaa, rehellistä bändisoittamista.\nJames Cottonin huuliharppukaan ei pysty pelastamaan löysää "I Found Outia". John Nemeth puolestaan tekee samalla instrumentilla hyvää työtä lopetusbiisillä "Honest I Do". B.B. Kingin panos on kitarointi Roy Miltonin tunnetuksi tekemällä biisillä "Keep a Dollar in Your Pocket". Pieni Bishopin ja Kingin välinen juttutuokio on biisin ympärille silti taltioitu. King ei innostu Elvinin hänelle tarjoamasta "King of the Blues" -liikanimestä. "En ole itseäni koskaan sellaiseksi kutsunut, mutta antaa ihmisten puhua!"\n"The Blues Rolls on" ei muutamista onnistuneista kappaleistaan huolimatta yllä kahden aikaisemman Bishop-levytyksen tasolle musiikillisesti saati tunnelmallisesti. Tähtivierailutkin tuovat vain nimellistä lisäarvoa. Albumi on lähinnä ansiokas tribuutti bluesin suurille - menneille, nykyisille ja tuleville.\nElvin Bishop: The Blues Rolls on. Delta Groove Music Inc, 2008\nElvin Bishop (laulu, kitara), Warren Haynes (kitara), Kim Wilson (huuliharppu), Ruth Davies (basso), Paul Revelli (rummut), John Nemeth (laulu, huuliharppu), Angela Strehli (laulu), Mike Scherner (kitara), Terry Hanck (saksofoni), Kedar Roy (basso), Bobby Cochran (rummut), Ed Earley (pasuuna, taustalaulu, lyömäsoittimet), Mike Duke (taustalaulu, kitara), Ronnie Baker Brooks (laulu, kitara), Tommy Castro (kitara), Scott Sutherland (basso), Chris Sandoval (rummut), Mike Emerson (koskettimet), Tom Poole (trumpetti), Keith Crossen (saksofoni), Derek Trucks (kitara), Johnny Vernazza (kitara), Don Baldwin (rummut), Michael Brooks (basso), B.B. King (kitara), Chris Burns (piano), Harold Jones (rummut), Cash Killion (basso), Kid Andersen (kitara), Timm Walker (basso), R.C. Carrier (laulu, pesulauta), Andre Thierry (haitari), Homemade Jamz Band (laulu, kitara: Ryan Perry, basso: Kyle Perry, rummut: Taya Perry), James Cotton (huuliharppu), George Thorogood (laulu, kitara), Jim Suler (kitara), Jeff Simon (rummut), Rich Kerch (kitara), Larry Vann (lyömäsoittimet)\nLinkit: Elvin Bishop kotisivu ja MySpace, Delta Groove, Bonnier Amigo\nThe Blues Rolls on -levy on saatavissa CDON.COM-nettikaupasta.


Klassikkopelejä netissä | ttktessu.net\nPimeinä iltoina sitä saattaa etsiä kovasti tekemistä. Jos kissavideot eivät saa talven tunnelmia ravisteltua pois, kannattaa kääntyä pelien pariin. Ilmaisten nettipelien sivustot eivät enää houkuttele yhtä paljon pelaajia kuin ennen, sillä pelien kehittyessä uudet tulokkaat, kuten League of Legends, ovat kyenneet syrjäyttämään yksinkertaisemmat pelintarjoajat.\nNykyään internetin pelien tarjonta on rajatonta, mutta mitä klassikkopelejä internetin syövereistä löytyykään. Niiden ehdottomia etuja ovat yksinkertaisuus ja niiden aiheuttama lapsellinen hyvän olon tunne. Katsotaankin, mihin peleihin sinun pitäisi tutustua uudelleen!\nLiero on hieno suomalainen klassikko, joten aloittakaamme siitä! Se oli tunnettu, ennen kuin Suomen peliala alkoi niittää mainetta ja kunniaa kansainvälisesti. Kaiken kaikkiaan se on hyvin yksinkertainen. Pelaaja ohjaa matoa mudasta sekä kivistä muodostetulla kentällä ja yrittää tappaa vastustajansa. Liero tarjoaa mitä mielenkiintoisimpia aseita pelaajan valittavaksi, ja sen mukaan pääsemiseen ei kulu paljoakaan aikaa.\nPeliä voi yhä pelata internetissä tai sen voi ladata ilmaiseksi. Liero on ehdottomasti erinomainen tapa hukuttaa itsensä nostalgiaan ja ulkoasuun, joka on kirjaimellisesti eri vuosikymmeneltä!\nAapeli on yksi toiminnassa olevista pelisivustoista. Siellä on tarjolla useita minipelejä, kuten biljardia ja shakkia. Kuitenkin sivustolta on nostettava esiin yksi yli kaikkien, ja se on Bomberman! Se tuo jokaista sitä ikinä pelanneelle roiman annoksen muistoja ja nostaa varmasti hymyn pelaajan naamalle.\n← Kolikkopelien parhaat Bonukset nettipeleissä →


Pikku Kepponen: Tuliaiset\nzirk 24. marraskuuta 2012 klo 22.46\nHyvät oli tuliaiset. :) retki suklaatehtaalle hmm, kelpais.\nHaltiakummi 24. marraskuuta 2012 klo 23.31\nJuu, jos retkeilevät maistellen viinitiloilla, juustoloissa ja oliiviöljylehdoissakin, niin saletisti niitä rekiä löytyy suklaa konditorioihinkin!! Hitsi, se ois kyllä ihan unelmaa! Ja toisaalta, miten karmeeta se olisikaan, jos retki olisikin pettymys... Mä voisin haluta retkelle johonkin semmoiseen konditorioon, missä saisi maistella kaikenlaisia herkkuja pieninä suupaloina, silleesti kuin telkkarissa ne maistelee hääkakkuja, tuolla suuren veden takana. Siitä mä olisin kyllä onnellinen! :$\nRva Kepponen 25. marraskuuta 2012 klo 1.15\nKunnon suklaatehdas retki olisi ihan superia. Onkos se Kultasuklaa siellä teidän lähistöllä? Saiskohan sinne lasten raskauttamille naisille vierailun? Itse olen käynyt koululaisena muutaman kerran Fazerilla. Se ei aikuista säväytä, siellä ne suklaan palaset menee pitkin liukuhihnaa ja that's it. Lapsena se oli kyllä kova juttu :)\nJos tästä pääsisi vaikka Godivalle tai Neuhausille, niin eihän se mitenkään voisi olla pettymys. Vaikka joku sellainen missä suklaata tehdään käsin olisi varmaan parempi elämys.\nOlen sitä mieltä, että Suomen paras konditoria on Lohjalla St. Honore. Ehdotan, että soitamme sinne joku kerta etukäteen ja varaamme mielettömän leivosvalikoiman. Sitten tehdään ekskursio. Otetaan pari kaveria mukaan ja sitten vaan herkut palasiksi.\nSitten on tietenkin sellainen vaihtoehto, että paukaset naimisiin. Ihan vaan vaikka sen takia, että voidaan järjestää isomman porukan kakkumaistiaiset.\nAnonyymi 25. marraskuuta 2012 klo 9.54\nEuroopassa on suklaavalmistajia ja jälleenmyyjiä, jotka järjestävät maisteluita. Business-vierailun isännät järjestivät suklaan ja viinin tastingin Lontoossa. Minuun ei uponnut tumman suklaan ja punaviinien yhdistelmät. Rakastan pralineja ja onneksi tastingissä oli niitäkin.\nRva Kepponen 25. marraskuuta 2012 klo 10.53\nEilen juuri näin Norwegianin mainokset todella edullisista Lontoon-lennoista ja miehelle ehdottelin, että miten olisi viikonloppu Lontoossa keväämmällä, kun edellisestä lomamatkasta sinne on reilut 10 vuotta. Nyt olisi vielä lisäsyy: suklaamaistelu!\nEi vitsit, mulla olisi Lontooseen muuttaneen ystävän moikkaamisen lisäksi nyt toinenkin kova syy piipahtaa sinne. Ei kauheeta, nyt mulla on ihan hirvittävä suklaamatkailukuume. Belgia tuntuu vielä ykköseltä, mutta Lontoolla olisi puolensa. Pitäisköhän aloittaa budjettisuunnittelu, että jos riittäisi rahat ja lomapäivät??\nRitva 25. marraskuuta 2012 klo 17.43\nPorvoon tuomiokirkkoa vastapäätä sijaitseva pieni suklaatehdas on suklaanystävälle pieni helpotus. Ja on meillä täällä tuo brunbergin tehdaskin perinteisempään makuun.\nRva Kepponen 25. marraskuuta 2012 klo 19.11\nKiitos vinkistä! Kävin heti katsomassa pienen suklaatehtaan nettisivut ja niiden perusteella se vaikuttaa vierailun arvoiselta kohteelta. Nyt suunnitelmissa siintää se, että tulen katselemaan Porvoota hämärässä ja jouluvaloissa ja käyn maistiaisilla. Tai sitten odottelen, että sataisi lunta ja pääsisin kävelemään valkoiseen Porvoon vanhaan kaupunkiin. Nyt on vaan vaikea valita, että kumpi olisi ihanampaa :)\nOlisipa kiva päästä näkemään suklaanvalmistusta. Pitänee tiedustella, että onko sellaista mahdollisuutta pienessä suklaatehtaassa. Vaikka joko ryhmävisiitti.\nzirk 26. marraskuuta 2012 klo 18.52\nEi ole kultasuklaa täälläpäin -ainakaan tietääkseni. Ilmajoella on btw joku karkkipaikka, jossa tekevät niitä karkkikeppejä massasta.\nTampereella on ainakin ollut joku pieni suklaan valmistaja - olisikohan heillä mahdollisuus tutustumiseen?\nRuohonjuuresta jne. Ekokaupoista saa muuten ostettua raakasuklaan tekopaketin, n25e. Tein pari viikkoa sitten ja ihanaa tuli! Seassa oli goji marjoja. Suosittelen!\nRva Kepponen 26. marraskuuta 2012 klo 20.01\nTeit raakasuklaata etkä blogannut meille siitä? Vai menikö mulla jotain aivan ohitse??? Jouluksi voisi laittaa harkintaa tuollaisen paketin kokeilua, suklaata olisi kiva tehdä lahjaksi.\nzirk 26. marraskuuta 2012 klo 21.48\nEn blogannut! Söin salaa! ;) tuolla luonnoksissa olisi pieni-suuri ruokapostaus odottamassa. Pientä blogikriisiä pukkaa, mutta menee ohi, niinkuin muutkin minikriisit. Suklaa oli kyllä todella ihanaa -varsinkin minulle, koska olen tosi yliherkkä karkkien lisäaineille (atooppinen iho). :)\nzirk 28. marraskuuta 2012 klo 14.53\nNäin pääs käymään. :D kaikessa hiljaisuudessa.


Testeissä moni on moittinut, että iPhone 7:n joutuu lataamaan nopeammin kuin monta sen kilpailijaa. Tämä johtuu pääosin siitä, että sen akku on suhteellisen pieni, vain 1960 milliampeerituntia.\nIphone 7:n prosessori on merkittävästi aiempaa tehokkaampi, joka periaatteessa syö enemmän virtaa. Edelliseen iPhoneen verrattuna akku on vain hieman suurempi (1960 mAh vs. 1810 mAh), mutta sen luvataan toimivan kaksi tuntia pidempään.\nKun iPhonen akkua vertaa ladattaessa räjähtelevän Samsungin Galaxy Note 7:n akkuun, ero on huikea. Note 7:ssa – jonka uudet versiot eivät kaipaa sammutuspeittoa – akun teho on 15,4 wattituntia. iPhone 7:n vastaava lukema on 7,45 wattituntia.\nEnergiatehokkuus on tietenkin tulosta eri piirien optimoinnista ja käyttöjärjestelmästä. Techinsightsin mukaan Intelin oma tehonhallintapiiri huolehtii LTE-modeemin virrankulutuksestta. Koko järjestelmän tehonhallintapiirin on toimittanut Dialog Semiconductor.


Viestiketju: Pjongjangin metro\n08.01.2009, 17:18 #1\nLöysin sivuston, joka käsittelee Pohjois-Korean pääkaupungin metroa: http://www.pyongyang-metro.com/\nLöytyy mm Itä-Berliiniläisiä vaunuja.\n08.01.2009, 21:28 #2\nTuo metro on suuri kysymysmerkki. Onko siellä oikeasti porattu enemmän linjaa kuin mitä matkailijalle näytetään - jokin yksittäinen asemaväli ja lähes tyhjät asemahallit. Ehkä potentiaaliset matkustajat ovat nyppimässä voikukanjuuria ravinnokseen sikäläisen sovhoosin plantaaseilla eivätkä jouda olemaan kotona tässä miljoonakaupungissa?\nNyt en joutanut katsomaan noita epävirallisia sivuja sen edempää, olen ne muistaakseni joskus katsonut, mutta sanoit, että siellä on "Itä-Berliiniläisiä vaunuja". Siiskö second-handeja?\nKäytettyjä sveitsiläisiä "aavevaunuja" on liikennekalustossa nykyisen keisarin edesmenneen keisari-isän mausoleumiraitiotiellä. Sopivintahan on toki mennä "aaveella" katsomaan ikuisesti palsamoitua kuollutta ruumista tuollaisella raitsikalla\nJuche ja Kim: kaikki paljastuu aikanaan.\n08.01.2009, 21:34 #3\nVs: Pjongjangin metro\nMun saamani käsityksen mukaan siellä käytetään berliiniläisistä vain alunperin länsi-berliiniläisiä. Ne entiset itä-berliiniläiset kapean profiilin vaunut "siirrettiin jonnekin muualle Pohjois-Koreaan" sivun mukaan. Olisi mielenkiintoisaa tietää missä muualla siellä on metro.\nViimeisin muokkaaja R.Silfverberg; 08.01.2009 kello 21:41. Syy: vähän jatkettu\n08.01.2009, 22:01 #4\nKuulin joskus huhun, että jotkut saksalaisturistit olisivat huomanneet, että entisiin berliiniläisiin vaunuihin olikin vaihdettu Pohjois-Korealaiset valmistajalaatat. Aika jännää tuo virallinen totuus. Mitähän silläkin hepulla on liikkunut päässä, joka on ruuvvannut uutta laattaa kiinni. Tuntemattomat on Pohjois-Korean tiet, vai miten se sananlasku menikään.\nOlisi kyllä hienoa, jos saisi tuonkin hiukan omaperäisen valtion joukkoliikennetouhuista enemmänkin tietoa. Ei taida vain onnistua vielä vähään aikaan...\n08.01.2009, 22:32 #5\nEi silti yllättäisi että vaunut olisivat yltäpäältä saksankielisissä mainoksissa edellisen omistajan jäljiltä.\n08.01.2009, 22:33 #6\nKuulin joskus huhun, että jotkut saksalaisturistit olisivat huomanneet, että entisiin berliiniläisiin vaunuihin olikin vaihdettu Pohjois-Korealaiset valmistajalaatat.\nHauskaksi tämän tekee se, että saksalaisiin (raitio?)vaunuihin on jätetty alkuperäiset graffitit. Pohjoiskorealaisilla itsellään ei taida olla mahdollisuutta ostaa maaleja tai maalata graffitteja - ja vaikka mahdollisuus olisikin, niin kohtalo olisi selvä: uudeksi elämäntehtäväksi tulisi Pohjois-Korean energiantuotannosta huolehtiminen polttoaineen kaivutehtävissä vielä metroakin syvemmällä maan alla.\nJoskus 1990-luvun alkupuolella luin erittäin luotettavasta lähteestä, Iltalehdestä, että Pohjois-Korean kansantalouden saavutusten näyttelyssä esitellään henkilöautoa, joka suomalaisen virallisen tiedon mukaan on valmistettu Saksan liittotasavallassa. Valmistajalaatta siihenkin on vaihdettu. Harvassa maassa Mersun osuus rekisteröidyistä henkilöautoista on kymmeniä prosentteja.\nPohjois-Korea on suljettu maa, jossa joukkoliikenteeseen ei voi tutustua. Turisteillekin näytetään vain kahta metroasemaa. Sähköpulan vuoksi joukkoliikenne toimii vain harvoin. Muistan lukeneeni, että joku suomalainen pääsi kymmenkunta vuotta sitten suuren nälänhädän aikaan vapaasti matkustamaan maassa (tämä suomalainen oli siis jonkin kansainvälisen järjestön tarkkailija, ei turisti). Luulen kuitenkin, että Pohjois-Korean valtio tarjosi kyydin henkilöautolla eikä joukkoliikenteen käyttömahdollisuutta ollut.\nPohjois-Koreasta muistan kuulleeni yhden joukkoliikenneuutisen: vuonna 2004 junaonnettomuudessa kuoli 3000 ihmistä. Lisätietoja antaa englanninkielinen Wikipedia.\n08.01.2009, 22:45 #7\nKyllä siellä on. Netistä löytyy brittiläisen sanomalehtitoimittajan reportaasia siitä, miten hän oli kyennyt karkottamaan oppaansa ja hakeutunut tuonne metroon omin päin. Siellä oli kovin pimeää ja rähjäistä, mutta junat, sotkuiset vanhat saksalaiset, kulkivat ja ihmisiäkin oli. Ilmeisesti junat kuitenkin kulkevat vain ruuhka-aikaan sähköpulan vuoksi.\nVaunut olivat siis niitä samoja kuin tuossa turistijunassa mutta sillä erotuksella että ei-turistijunat ovat täsmälleen siinä kunnossa kuin se Berliinistä tullessaankin oli, kun taas turistijuna on maalattu ja siistitty.\nKaupungissa on myös muutama ratikkalinja, ja jostain päin nettiä löytyy saksalaisen maassa asuneen (olikohan jonkun kansainvälisen järjestön edustaja) karua havainnointia siitä, miten ratikkalinjaa rakennettiin käytännössä ilman mitään koneita, pelkästään miesvoimin, aina asvaltin purkamisesta lähtien.\nHarmi, kun en ole tullut säästäneeksi noita linkkejä. Eiköhän ne melko pienellä vaivalla kuitenkin löydy hakusanoilla pyongyang ja metro tjsp.\n08.01.2009, 22:51 #8\nKun luet artikkelin tarkemmin, niin se oli 'vaan' 54 kuollutta ja 1249 loukkaantui siinä.\nLuvut ovat Punaisen Ristin lukuja.\nViimeisin muokkaaja kuukanko; 09.01.2009 kello 10:07. Syy: lyhennetty lainausta\n09.01.2009, 05:55 #9\nSilloin, kun Pjongjangissa avattiin metro, niin kalusto oli kiinalaisvalmisteista. Joku oli laskeskellut, että sillä lukumäärällä vaunuja, mitä kiinalainen kalustovalmistaja oli toimittanut Pjongjangiin, liikennöisi huomattavasti suurempaa metroverkkoa kuin mitä Pjongjangissa on tällä(kin) hetkellä tarjolla.\nSittemmin Pohjois-Koreaan on myyty (Länsi-)Berliinin vanhoja leveäprofiilisia D-sarjan junia. Marraskuussa 1996 painetun "Berliner U-Bahn" -kirjan mukaan Berliniin liikennelaitos BVG olisi myynyt syksyllä 1996 120 kpl LEW Hennigsdorfin aikanaan valmistamia GI -vaunuja Pohjois-Koreaan ja niiden "olisi tarkoitus" liikennöidä Pjongjangissa. Ehkä noiden leveämpien, D-sarjan junien tulo Pohjois-Koreaan olisi muuttanut tilannetta...?\n09.01.2009, 14:37 #10\nBerliiniläisiä ne vaunut ainakin olivat olleet\n09.01.2009, 21:44 #11\nVoi kylläkin olla, että myös Pjongjangin D-vaunujen tapauksessa kyse on Itä-Berliinin vanhasta kalustosta. Tarkemmin sanottuna vaunuista, jotka Itä-Berliinin liikennelaitos BVB hankki käytettynä Länsi-Berliinin BVG:ltä 1980-luvulla. Ne vaunut kun olivat käsittääkseni D-vaunuista ensimmäisinä poistovuorossa yhdistymisen jälkeen (DDR:n puolelle kun lienee myyty/lahjoitettu D-vaunuista kuluneimmat).\n10.01.2009, 08:10 #12\nTjoo, mutta ne on joka tapauksessa aikanaan valmistettu AEG:n toimesta Länsi-Berliinin liikennelaitokselle. Mutta siinä olet oikeassa, että noita D-sarjan vaunuja on käytetty ainoalla kokonaan Itä-Berliinin puolella sijaitsevalla leveäprofiilisella metrolinjalla eli U5:llä (Alexanderplatz-Hönow). Vielä kesällä 1999 noita junia näki U5:llä, ne erotti "aidosta" Länsi-Berliinin kalustosta värityksestä:\nEli vaunujen kyljet maalattiin "Työkalu-Saksan" pääkaupungissa ovia lukuunottamatta valkoiseksi.\nMuilla, enimmäkseen entisen Länsi-Berliinin alueella kulkevilla leveäprofiilisilla linjoilla U6-U9 kalusto oli tosiaan uudempaa siinä vaiheessa, kun kalustoa myytiin Pohjois-Koreaan. Täällä muuten lisää tietoa D-sarjan junista (saksaksi):\n17.01.2009, 00:52 #13\nVaikka nämä videot eivät koske Pjongjangin metroa niin ajattelin laittaa tähän keskusteluun muutaman linkin YouTubesta:\nTässä mennään junalla Kiinan Dandongista Pohjois-Koreaan. Sillan pituus alkaa olemaan luokkaa asiallinen!\nPohjois-Korealaista makuuvaunu matkustusta! Vaunun sisustuksesta tulee ehkä hieman mieleen vanha suomalainen puukorinen makuuvaunu.\n18.01.2009, 11:09 #14\n« Ilkivalta Helsingin metrossa | Metroasemalla räjähdysvaara Tukholman Gamla Stanissa »


VR:n sähköliittolaisten asentajien työsulku pitenee - Savon Sanomat\nKotimaa 04.08.2014 17:02\nVR:n sähköliittolaisten asentajien työsulku pitenee\nPalvelualojen työnantajaliitto Palta on jättänyt ilmoituksen uudesta VR:n asentajia koskevasta työsulusta. Uuden VR Trackin sähköliittolaisia asentajia koskevan työsulun on määrä alkaa edellisen päättyessä 21.8. Uuden työsulun on tarkoitus kestää kolme viikkoa.\nVR:n Sähköliittoon kuuluvat työntekijät ovat vaatineet omaa erillistä sopimusoikeutta, kun työnantaja on neuvotellut sopimukset Julkisten ja hyvinvointialojen liitto JHL:n kanssa. Nyt käynnissä oleva työsulku alkoi viime torstaina.


Bulova Precisionist 96B252 miesten kello - kelloni.fi\nNäppäile koodi ” gant20 ” kassalla, niin saat -20% pois kaikista Gantin kelloista. Tarjous voimassa 15.5. saakka.\nKoodilla: ” kevät ” kaikki kellot -10% toukokuun ajan. Aina veloitukseton toimitus!\nEtusivu / Kvartsikellot (quartz) / Bulova Precisionist 96B252 miesten kello\nBulova Precisionist 96B252 miesten kello\nBulova Precisionist 96B252 miesten rannekello\n– 100m vesitiivis\n– teräsranneke, 316L teräs\n– paristokäyttöinen, erittäin tarkka korkeataajuuksien Precisionist kvartsikoneisto\n– Ø 41 mm\n– 36 kuukauden koneistotakuu\nBulova Precisionist 96B252 miesten kello määrä\nTuotetunnus (SKU): bulova-precisionist-96b252 Osastot: Bulova, Kvartsikellot (quartz)\nBulova Precisionist 96B252 on erittäin tarkka kvartsikello. Bulovan mukaan tarkkuuden heitto on vain noin kymmenen sekunnin luokkaa vuodessa. Bulova Precisionist 96B252 perustuu Bulovan korkeataajuuksiseen UHF teknologiaan, jossa kellon kvartsikristallit värähtelevät 256 kilohertzin taajuudella. Verokkina normaalin kvartsikellon taajuus on noin 32 kHz. UHF tekniikan vuoksi myös kellon sekunttiviisari liukuu samaan tapaan kuin automaattikelloissa.\nBulova Precisionist 96B252 kellossa on 316L ruostumattomasta teräksestä valmistettu runko ja ranneke. Kellon halkaisija on 41mm ja paksuus 11mm. Musta kellotaulu on yksityiskohdiltaan hillitty ja siinä on hopeiset indeksit sekä osoittimet. Kello kolmen indeksin kohdalta löytyy pieni päivyri.\nKello toimitetaan valmistajan alkuperäisessä rasiassa ja sen toimitusaika on noin 4 päivää. Valmistaja myöntää kellolle 36 kuukauden koneistotakuun.\nLisää juttua kellosta allaolevassa videossa.\nKirjoita ensimmäinen arvio tuotteelle “Bulova Precisionist 96B252 miesten kello” Peruuta vastaus\nCasio G-Shock GA-100CG-7AER miesten rannekello\nNautica NAPSYD003 miesten rannekello\nNautica NAPSYD001 miesten rannekello\nBulova Vintage Chrono 96B234 miesten kello Bulova Precisionist 96B257 miesten kello\nKelloni.fi on 100% kotimainen miesten rannekelloihin erikoistunut verkkokauppa. Meiltä löydät kattavan valikoiman miesten rannekelloja eri hintaluokista. Kaikki myymämme rannekellot ovat uusia, aitoja tuotteita alkuperäsissä pakkauksissaan. Kaikilla myymillämme kelloilla on vähintään 2 vuoden jälleenmyyjätakuu. Tuotteillamme on aina veloitukseton toimitus ja palautus. Verkkokaupassamme myynnissä olevia miesten rannekello brändejä ovat muun muassa Seiko, Swiss Military Hanowa, Gant, Casio, Nautica, Orient ja G-Shock. Pyrimme aina laadukkaaseen asiakaskokemukseen ja haluamme palvella juuri Sinua kellotarpeessasi. Mikäli sinulla on kysyttävää tilaamisesta, yms. voit olla meihin yhteydessä sähköpostilla osoitteessa: asiakaspalvelu@kelloni.fi tai puhelimitse +35844 2922 000.\nKatselet: Bulova Precisionist 96B252 miesten kello 570 €


ObamaGate > WaterGate - VALTAMEDIA\nloka 12, 2020 Obama, Obamagate, Riikka Söyring, vastavalkea\nVastavalkea tutkii Obamagatea, TÄSTÄ pääset alkuperäiseen julkaisuun. Julkaistu 23.5.2020.\n”Obamagate opettaa, että havaintomaailmaamme ja mielipiteisiimme vaikutetaan suodatetulla kerronnalla.”\nVaalikampanjan vielä ollessa meneillään Yhdysvalloissa olevat neljä mediarypästä — demokraatteja vaalirahoittavat Verizon, Disney, Comcast ja Time Warner – joilla on hallussaan käytönnöllisesti katsoen kaikki isot ja paikalliset mediakanavat, alkavat kirjoitella Trumpin mahdollisista Venäjä-kytköksistä.\nVakiintuneen järjestelmän ulkopuolelta tulevana kannatustaan nostava Trump – jonka mahdollisuuksiin aluksi suhtauduttiin vähätellen, Suomessakin – alkoi olla uhka Hillaryn voitosta varmoille demokraateille. Myös Euroopassa ja Isossa-Britanniassa huolestuttiin Trumpin avoimesti haastaessa Euroopan unionin, kuittaillessa YK:lle ja puhuessa Naton paketoimisesta tarpeettomana.\nTässä ovat lähtöasetelmat eeppiseen jännitystarinaan politisoituneesta virkamieskunnasta, lakien ylläpitämisen unohtaneista virkamiehistä, puoluepartisaaneista ja omia etujaan ajavista liittolaisvaltioista; tässä ovat lähtöasetelmat tarinaan, josta ei puutu yllättäviä käänteitä, juonittelua ja salaliittoilua. Sen tarinan, sellaisena kuin se tämän hetkisten tietojen valossa avautuu, aion nyt kertoa.\nObaman hallinnon aikana Ukrainan presidentti, EU-sopimuksen hylännyt Viktor Janukovits ajettiin maanpakoon länsihallitusten tukeman EuroMaidan-vallankaappauksen avulla ja korvattiin Yhdysvalloille mieleisemmällä pääministeri Arseni Yatsenuykilla helmikuussa 2014. Vallanvaihdon jälkeen, joulukuussa 2014, Obama allekirjoitti Ukraine Freedom Support Actin, mikä mahdollisti Venäjän vastaiset talouspakotteet ja propagandakanavien perustamisen, Ukrainan energiasektorin “kehittämisen” sekä Yhdysvaltain taloudellisen ja sotilaallisen avun Ukrainalle.\nObaman varapresidentin Joe Bidenin (dem) on viitattu olleen halukas avustamaan vallanvaihto-operaatiossa. Tämä tiedetään Obaman hallinnon Euroopan ja Euraasian asioiden ministerin Victoria “Fuck the EU!” Nulandin ja Yhdysvaltain Ukrainan-lähettilään Geoffrey Pyattin vuodetusta puhelinkeskustelusta, jossa he suunnittelevat Ukrainan uutta hallitusta. Helmikuun 22. päivä Janukovits pakenee Venäjälle, 27. helmikuuta Yatsenyukista tulee pääministeri. Median kautta tulee ydinviesti: Venäjä pakotti meidät tähän kaikkeen.\nIsä-Biden matkustaa Ukrainaan tarjoten 50 miljoonaa dollaria taloudellista tukea Yatsenyukin hallitukselle. Media pitää otsikoissa “Venäjän tekemää Krimin miehitystä”.\nIsä-Bidenin poika Hunter Biden nimitettiin huhtikuussa 2014 Burisma Holdingsin, yhden Ukrainan suurimmista maakaasuyhtiöistä, johtokuntaan.\nBurisman omistaja on Ukrainan energia- ja luonnonvaraministeri Mikola Zlochevsky, jossa ominaisuudessa hän myöntää toimintaluvat energiayhtiöille. Burisman nimellinen haltija on Kyprokselle rekisteröity Brociti Investments Ltd, mutta verokeidasyrityksiä on mukana muitakin. On esitetty epäilyjä, että Burisman osake-enemmistö olisi siirtynyt Ukrainan oligarkkien keskinäisen valtakamppailun aikana Igor Kolomoiskylle.\nKolomoisky omisti ukrainalaisen PrivatBankin, jonka yrityslainoista suurin osa (97 %) meni Kolomoiskylle ja hänen kumppanilleen Gennadi Bogolyuboville. Pankkia käytettiin joulukuuhun 2016 asti koordinoidun, laajan skaalan petoksen toteuttamiseen. Yhdysvaltain presidentin valitsijamiehet valittiin joulukuussa 2016, Obaman 2. virkakausi päättyi 20.1.2017.\nBurisman johtokuntaan kutsuttiin myös Obaman hallituksen ulkoministerin John Kerryn (dem) ottopoika Chris Heinz ja Puolan ex-presidentti Aleksander Kwasniewski.\nBurisman johtokunnassa on istunut muitakin amerikkalaisia, kuten Mitt Romneyn (rep) neuvonantaja, CIA:n kansallisessa terrorismin vastaisessa keskuksessa (National Counterterrorism Center) vaikuttanut Joseph Cofer Black. Eräät kommentoijat ovat teorioineet, että Zlochevsky olisi kutsunut amerikkalaisia Burisman johtokuntaan päästäkseen siten eroon oligarkki Petro Poroshenkon harjoittamasta kiristyksestä.\nToukokuussa 2014 Poroshenko valittiin Ukrainan presidentiksi. 27. kesäkuuta Poroshenko allekirjoittaa EU:n ja Ukrainan välisen sopimuksen, jonka Janukovits hylkäsi.\nIsä-Biden järjesti Ukrainalle IMF:lta 17,5 miljardin dollarin lainan. Poroshenkon hallitus nosti lainaehtoja noudattaen ukrainalaisille ennen lähes ilmaisen maakaasun kuluttajahinnat “eurooppalaiselle tasolle”. Media antaa ymmärtää, että kaasun hinnan korotus johtuu venäläisten juonittelusta.\nKeväällä 2014 Britannian yleisen syyttäjän virasto pyytää apua Ukrainan yleisen syyttäjän virastolta. Zlochevskya epäillään rahanpesusta ja Zlochevskyn tileillä olevia, Ukrainan kansalaisille kuuluviksi oletettuja varoja on jäädytetty 23,5 miljoonan dollarin edestä huhtikuussa 2014. Ukrainan syyttäjävirasto kieltäytyy auttamasta. Britit joutuvat vapauttamaan jäädytetyt varat, ja ne siirretään Kyprokselle. Media tiedottaa venäläisten usein käyttävän Kyprosta rahanpesuun.\nHunter Bidenin ja Devon Archerin yritys Rosemont Seneca Bohai LLC saa säännöllisiä maksuja Burismalta, yli 166 000 dollaria kuukaudessa, keväästä 2014 syksyyn 2015, yhteisummaltaan 3–5 miljoonaa dollaria.\nLokakuussa 2014 perustetaan Bidenin kätilöinnillä korruptionvastainen virasto, NABU (National Anti-Corruption Agency) Yhdysvaltain, Euroopan unionin ja IMF:n vaatimuksesta. NABUn perusti Zbigniew Brzezinskin oppilas George Kent, Kiovassa työskennellyt poliittinen neuvonantaja. NABUn johtoon nimitetään Hillary Clintonin kannattaja Artem Sytnyk.\nUkrainan Yhdysvaltain lähetystössä poliittisena virkailijana työskennellyt Andrii Telizhenko kertoo The Hill –medialle yhdysvaltalaisten sanoneen ukrainalaisille toivovansa Ukrainan lopettavan Burisma-tutkinnan ja päästävän FBI:n jatkamaan, mutta tähän ei suostuttu.\nIsä-Biden painostaa Poroshenkoa erottamaan Victor Shokinin, helmikuussa 2015 nimitetyn päätutkijan. (”Petro, you will not get your billion dollars […] Well, okay, you can leave the Attorney General, just keep in mind that in this case we will not pay if you leave.”)\nShokin eroaa Poroshenkon kehotuksesta maaliskuun 2016 lopussa. “Mr. Shokin on kertonut, että huhtikuun 2016 vaiheilla Petro Poroshenko soitti hänelle kertoen, että hänet täytyy erottaa koska Joe Biden pidättelee Ukrainalle luvattua apua.” Burisma-tutkinta siirretään Ukrainan amerikkalaismieliseksi kuvatulle korruption vastaiselle virastolle NABUlle, joka sulkee tutkinnan.\nHuhtikuussa 2016 Yatsenyuk eroaa korruptiosyytösten lennellessä.\nYatsenjuk on George Sorosilta, NATOlta, Yhdysvalloilta, Puolalta, Horizon Capital -sijoitusyhtiöltä ja oligarkki Victor Pinchukilta rahoitusta saavan Open Ukraine – “kansalaisjärjestön” perustaja ja lakimies. Venäläisten länsimaita vastaan käymästä hybridisodasta on kerrottu jo vuoden verran mediassa.\nIntegrity Initiative on brittien ulkoministeriön (FCO) ja puolustusministeriön, NATOn ja Yhdysvaltain ulkoministeriön pääasiallisesti rahoittaman, hyväntekeväisyysjärjestönä esiintyvän, vuonna 2015 toimintansa aloittaneen Valtiotaidon instituutin (Institute for Statecraft, IfS) alaisena hääräävä, moneen maahan ulottuva trolliverkosto. Valtiotaidon instituutin alkuperäinen nimi oli Institute for Statecraft and Governance, ISG.\nIntegrity Initiativen tehtävä on Anonymous-hakkerilegioonan julkaisemien asiakirjojen perusteella Venäjän disinformaation ja hybridisodan torjunta sekä verkkotiedustelu. Missiota on toteutettu aggressiivisesti. Trolliverkostoon kuuluu väkeä akatemiasta, armeijasta ja tiedustelupalveluista. Verkosto tuottaa Venäjän uhka -kerrontakehikoita ryhmään kuuluville eri maissa, myös Suomessa, eri medioissa työskenteleville toimittajille; toimittajat kirjoittavat ja julkaisevat juttuja, joissa Venäjä näyttäytyy negatiivisena ja/tai pelottavana. Pyrkimyksenä on eristää Venäjä poliittisesti muokkaamalla mielipiteet Venäjä-vastaisiksi niin Isossa-Britanniassa kuin ulkomaillakin.\nFCO Application Form, s. 15\nMaakohtaisista klustereista muodostuva trolliverkosto on asiakirjojen perusteella levittäytynyt kautta Euroopan, Yhdysvaltoihin ja Kanadaan, mutta tavoitteena on koko maailma. Yhdysvaltain ja Ison-Britannian klustereihin kuuluvat henkilöt “toimivat siviilissä” mm. NATOn Atlantic Council -ajatushautomossa, Venäjä- ja Kiina-vihamielisessä Jamestown -säätiössä, Center for European Policy Analysis -ajatushautomossa (CEPA) ja vastaavissa organisaatioissa.\nValtiotaidon instituuttia johtava Chris Donnelly on sotilaallisiin epävakauttamisoperaatioihin erikoistunut brittitiedustelun jäsen, joka on työskennellyt myös NATOlle. Valtiotaidon instituutti IfS on rekisteröinyt Skotlannissa sijaitsevaan hylättyyn myllyyn itsensä lisäksi ulkoasiainsuhdeneuvosto Council on Foreign Relations (CFR) nimeä erehdyttävästi muistuttavan Council on Foreign Relations LLP:n, siis yrityksen. Skotlantilaista rajoitetun kumppanuuden (SLP) yhtiömallia ja rajoitetun kumppanuuden (LLP) mallia käytetään usein rahanpesuun. Rahanpesun mahdollisuus on tarpeen peiteoperaatioissa jälkien häivyttämiseksi. Myös Ukraina on esiintynyt selvityksissä isolla osuudellaan SLP- ja LLP-yrityksissä, joiden kautta on pesty Ukrainan kansalta varastettua rahaa. Donnelly ja Valtiotaidon instituutin toinen perustaja, entinen SAS-mies Daniel Lafayeedney ovat rekisteröineet samaan hylättyyn myllyyn myös ISG Corporate Ltd –yhtiön. Donnellyyn ja Lafayeedneyhin kytkeytyviä muita yrityksiä ovat Pluscarden Investments LLP, ISG Corporate LLP ja Techfin London Limited.\nDonnelly on vaahtosuinen Venäjän ja Kiinan vihaaja, joka Anonymous-hakkerilegioonan julkaisemassa Integrity Initiativen muistiossa haukkuu Ukrainan hallituksen ja haluaa Ukrainan hallituksen harkitsevan Sevastopolin miinoittamista, venäläisten satelliittien ja taisteluhävittäjien kimppuun hyökkäämistä – siis ryhtymistä sotatoimiin Venäjää vastaan [Ison-Britannian tavoitteiden edistämiseksi].\nValtiotaidon instituutin johtaja Chris Donnelly tapaa 10. lokakuuta 2016 eläköityneen komentajakenraali Sir Richard Barronsin. Tapaamisesta laaditun muistion ansiosta tiedämme, että Donnelly ja Barrons keskustelivat Venäjän ja Kiinan sotilaallisesta uhasta sekä Kiinan Yhdysvaltain taloudelle tuomasta uhasta: “aloitteiden ja päätösten teko valuu pois lännestä eikä Yhdysvallat voi enää suojella meitä”, globaali kanssakäyminen ei enää toimi pelkästään meidän ehdoillamme. Kiina ja Venäjä ovat uudenlaisella lähestymisellään ajaneet sotilaallisesti lännen ohi, eikä länsi ole valmis. “EU-armeija on hyödytön, ja pelkkä tekosyy olla investoimatta NATOon tulevien sotien perustarpeita silmällä pitäen.” “Joillain alueilla teemme hyvää työtä. Armeija ymmärtää informaatiosodankäynnin merkityksen”, armeijan [informaatiosodankäyntiyksikön] 77. prikaatin sosiaalisen median hyväksikäyttö on askel oikeaan suuntaan. “Keskusohjaillun hallituksen narratiivin” takia [puolustus]asioiden tilasta ei keskustella, poliitikot ja suuri yleisö eivät ymmärrä, joten on synnytettävä keskustelua hallituksen ulkopuolella, 7-sivuinen muistio tallentaa.\nTiedämme siis jotain “hyväntekeväisyysjärjestö” Valtiotaidon instituutin toiminnan motiiveista ja keinoista: se pyrki/pyrkii ohjaamaan sekä kotimaan (Iso-Britannia) että muiden maiden sisäisiä asioita ja politiikkaa informaatiovaikuttamisella sekä muunlaisin operaatioin, koska lännen puolustuskyky nähdään kyvyttömänä vastaamaan Venäjän ja Kiinan uhkaan ja “vääränlaiset” poliitikot olisivat esteenä lisärahoitukselle ja sotilaallisen kyvykkyyden kasvattamiselle.\nSuunnitelmat ulottuvat pitkälle tulevaisuuteen. Ainakin kahdessa erillisessä asiakirjassa nimeltä Executive Summary Cyber Security Education Programme for Children and Young People (30.1.2016 ja 26.2.2016) käydään läpi sopivia oppilaitoksia ja ohjelmia lahjakkuuksien seulomiseksi esiin sekä lasten kyberkadeteiksi koulimista varten.\nIntegrity Initiative kohdisti häirintää Yhdysvalloissa demokraattisen puolueen presidenttiehdokkuudesta kisanneeseen, sosialistiksi moitittuun Bernie Sandersiin ja Vihreän puolueen Jill Steiniin, jota myös syytettiin Venäjän kätyriksi. Demokraattisen puolueen kansallinen komitea DNC pelasi Sandersin ulos saadakseen ehdokkaaksi WallStreetin suosiman Hillary Clintonin, ja sai median antaman avun lisäksi apua ulkomailta.\nMogherinin vastaus on epätosi. EU:n oma Venäjän vaikutuksen ja valeuutisoinnin torjuntasivusto EU vs. Disinfo ja StopFake listataan brittien trolliverkosto Integrity Initiativen yhteistyökumppanina mm. budjettisuunnitelmassa ja hakemuksissa. Asiakirjoissa kerrotaan myös Integrity Initiativen lähettäneen trolliverkoston maaklustereiden jäseniä mm. EU vs. Disinfon ja Liettuan puolustusministeriön strategisen kommunikaatio-osaston koulutettaviksi.\nFCO Application Form, s. 3\nStopFaken Irene Chalupa on saman Alexandra Chalupan sisar, joka toi termin ”Venäjän [suorittama] hakkerointi” maailman käyttöön. Atlantin toisella puolella demokraattisen puolueen kansallisen komitean (DNC) konsulttina toiminut Alexandra Chalupa on paitsi Atlantic Counciliin kuuluvan Dinu Patriciu Eurasia Centerin jäseniä, myös RFE/RL:n ja StopFaken henkilökuntaa ynnä Ukrainian Diaspora -ryhmän jäsen. Diaspora on äärioikeistolainen, kommunismin vastainen eri maissa toimiva järjestö, joka esimerkiksi Ukrainassa rahoittaa uusnatsistista Azov-pataljoonaa. RFE/RL on CIA:n kylmän sodan aikana perustama psykologisen sodankäynnin mediayksikkö. Kolmas sisar Andrea Chalupa on Ukrainassa asuvan journalistin, Off-Guardianiin kirjoittavan George Eliassonin mukaan EuroMaidanilaisia, jolla on kytköksiä Ukrainan tiedustelupalveluun.\nAlexandra Chalupa, joka oli alkanut tutkia amerikkalaisen lakimies ja lobbari Paul Manafortin – joka on edustanut mm. Ukrainan entistä, EuroMaidanin maanpakoon pakottamaa Viktor Janukovitcshia — toimia vuonna 2014, liittää Trumpin tutkimuksiinsa vuonna 2015 Manafortin tultua Trumpin kampanjapäälliköksi. Vuonna 2016 Chalupa jakaa kokoamiaan tietoja DNC:n kanssa: Manafortin liiketoimia venäläisen oligarkki Oleg Deripaskan kanssa käytetään vetämään Trump mukaan sotkuun. Paljastusartikkelin kirjoittaa Yahoo Newsin Michael Isikoff. Myöhemmin WikiLeaks julkaisee DNC:n sähköpostiviestin, joka osoittaa Chalupan työskennelleen Isikoffin kanssa. Chalupan ja Isikoffin tietolähteinä ovat todennäköisesti toimineet parlamentin jäsen Serhiy Leschenko ja NABUn päällikkö Artem Sytnyk. Clintonin kannattaja Sytnyk ja Trumpia vastaan kampanjoinut Leschenko päätyivät molemmat joulukuussa 2018 tutkinnan kohteiksi; Kiovan oikeusistuin tuomitsi miesten toimineen laittomasti julkistamalla Manafortin nimen, häiritsemällä Yhdysvaltain vaaliprosesseja ja vahingoittaen Ukrainan valtion etuja. Sytnyk jatkaa NABUn johdossa.\nUkrainan pääsyyttäjä korruptiotapauksissa, Nazar Kholodnyskyy, on kertonut reportteri John Solomonille huhtikuussa 2019, että Ukrainassa tiedettiin Janukovitschin Alueiden puolueen (Party of Regions) maksuista Manafortille jo vuonna 2014, mutta tieto toimitettiin medialle Ukrainan korruptionvastaisen viraston NABU:n toimesta vasta toukokuussa 2016, kun Manafort nimitettiin Trumpin kampanjapäälliköksi. Ukrainan yleisen syyttäjän viraston kansainvälisten asioiden johtaja Kostiantyn Kulyk on kertonut ukrainalaisilla olevan todisteita siitä, että muutkin amerikkalaiset, kuten Obaman neuvonantaja Gregory Craig, ovat saaneet maksuja Janukovitschin puolueelta, mutta “amerikkalaiset eivät olleet kiinnostuneita”; he halusivat vain Manafortin.\nMaaliskuussa 2016 Carter Page nimitetään Trumpin kampanjaneuvonantajaksi ja George Papadopoulos kampanjan ulkopolitiikkaneuvonantajaksi. Armeijan tiedustelupalvelun DIA:n johtaja, kenraali Michael T. Flynn toimii hänkin vielä tässä vaiheessa Trumpin neuvonantajana.\n31. maaliskuuta 2016 Papadopoulos kokoustaa Trumpin neuvonantajien kanssa kertoen heille itsellään olevan kontakteja, joiden kautta on ehkä mahdollista järjestää Trumpin ja Venäjän presidentti Vladimir Putinin välinen tapaaminen. Britit ja ”eräs Baltian maa” — joko Liettua joka toimii brittien Valtiotaidon instuutin kanssa tai NATOn East Stratcomin kanssa toimiva Viro — jakavat tietoa Yhdysvaltoihin. Virossakin on Valtiotaidon instituutin maaklusteri.\nSamoin huhtikuussa 2016 Hillary Clintonin kampanja ja DNC palkkaavat Fusion GPS:n lakifirma Perkins Coien kautta. Fusion GPS palkkaa entisen MI6-vakoojan Christopher Steelen. Lopputuloksena Steelen muistio Trumpin Venäjä-kytköksistä, jota tullaan käyttämään vaikka mihin.\nCarter Page tapaa heinäkuun puolivälissä (2016) Stefan Halperin ja pyytää tätä mukaan Trumpin kampanjaan tietämättä Halperin olevan FBI:n lähde (s. 315). Toisten lähteiden mukaan aloitteentekijä oli Halper. Bill Clintonin hallituksen apulaisulkoministeri (1994–2001), Brookings-instituutin silloinen johtaja Strobe Talbott ottaa yhteyttä Steeleen antaen ymmärtää olevansa tietoinen siitä, että Steelella oli hallussaan “Yhdysvaltain vaaleihin liittyvää relevanttia materiaalia” ja että hän oli kuullut siitä Victoria Nulandilta – Nuland on Brookings-instituutin ulkojäsen — tai Obaman kansallisen turvallisuuden neuvonantajalta Susan Ricelta. Rice on kiistänyt tämän. Fiona Hill, joka on työskennellyt Brookings-instituutissa on todistanut kongressille (2019) saaneensa Talbottilta kopion muistiosta 9. tammikuuta 2017.\nSteelella itsellään on yritys Orbis Business Intelligence, ja tätä reittiä kierrytään jälleen Integrity Initiativeen. Sir Andrew Wood toimi Ison-Britannian lähettiläänä Venäjällä 1995–2000. Valtiotaidon instituutin hakkeroidut muistiot viittaavat Woodsiin instituutin asiantuntijaryhmän jäsenenä kehuen Woodin erinomaisia kontakteja Euroopan maiden ulkoministeriöihin (“excellent current contacts with relevant departments of European Ministries of Foreign Affairs”).\nObaman hallitus järjestää Flynnille (laittoman) ansan ja Flynn pelataan ulos syyttämällä häntä Venäjä-yhteyksistä, yhtenä syyttäjänä Halper. Biden on myöntänyt – ensin kiistettyään – tienneensä ansasta. Myös Obama on tiennyt, ja ollut aktiivinen. Trumpin ehdotukset Obaman kutsumisesta todistamaan on huitaistu sivuun.\nVain muutama viikko Trumpin vaalivoiton jälkeen Valtiotaidon instituutin asiantuntijaryhmän jäsen Sir Andrew Wood tapaa senaattori John McCainin (dem). Keskustelun lopputulemana McCain lähettää avustajansa David Kramerin tapaamaan Steele-muistion luojaa Christopher Steelea Lontooseen hankkimaan kopiota Washingtonia varten. Joulukuun 9. päivänä McCain tapaa FBI-johtaja James Comeyn ja luovuttaa hänelle muistion, jota sitten kierrätetään kaikissa tiedustelupalveluissa. Tammikuun ensimmäisellä viikolla muistio päätyy useiden vanhempien senaattorien ja väistyvän presidentti Barack Obaman käsiin.\nMuistiossa, joka koostuu kesä-joulukuun 2016 aikana laadituista osioista — 16 osaa ennen Trumpin valintaa ja 1 osa valinnan jälkeen (s 138) –, kerrotaan Venäjän hallituksen vaalineen välejään Trumpiin ainakin viisi vuotta, ja avustaneen ja tukeneen häntä tarkoituksena synnyttää rakoilua transatlattisissa suhteissa. Trumpin todetaan toistaiseksi kieltäytyneen kaikista hänelle tarjotuista liiketoimintamahdollisuuksista Venäjällä koska hän haluaa Kremlin liehakoivan itseään lisää, mutta hyväksyneen Venäjän tarjoamia tietoja demokraateista ja muista Trumpin poliittisista vastustajista.\nHillary Clintonista kerrotaan olevan olemassa muistio, jota kontrolloi Kremlin puhehenkilö Dmitri Peskov, suoraan Putinin määräysten alaisena, mutta Clintonia koskevaa muistiota ei ole annettu Trumpille eikä julkisuuteen. Putinin kerrotaan haluavan paluuta kansallisvaltioiden aikaan nykyisen ihanne-pohjaisen kansainvälisen järjestyksen sijaan (“ideals-based international order”).\nLokakuun 22. päivä 2017 kirjatussa Fusion GPS:n Glenn Simpsonin kuulemisessa Simpson viittaa Woodiin Steelen yrityksen kumppanina ja henkilönä, jonka kanssa Steele on työskennellyt menneisyydessä kertoen että Steele toivoi muistion saavuttavan FBI:n johdon, koska he uskoivat James Comeyn suhtautuvan tietoihin vakavasti. McCainia pidettiin ihanteellisena välimiehenä. Simpson myöntää Fusion GPS:n toimittaneen materiaalia toimittajille rohkaistaakseen heitä julkaisemaan materiaalia, joka auttaa heidän asiakkaitaan (s 21), mutta hän kertoo heidän etsineen tietoja Trumpista kahdelle eri asiakkaalle; toinen tutkimus alkoi vuoden 2016 ensimmäisellä puoliskolla (ja oli ilmeisesti jonkun republikaanisen puolueen jäsenen tilaama). Fusion GPS palkkasi Steelen touko- tai heinäkuussa 2016 (s 77) selvittämään Trumpin liiketoimia Venäjällä. “[Trump] oli tehnyt joukon matkoja Venäjälle ja puhunut liikesopimusten tekemisestä mutta ei koskaan tehnyt yhtään, ja se vaikutti oudolle ja vaati selitystä” (s 79).\nMitään nimiä ei mainita, mutta kyseessä on Steele ja Steelen palkannut “politiikan tutkimusyritys” Fusion GPS.\nHardingin marraskuussa 2017 The Guardianille kirjoittamassa artikkelissa tarina on erilainen. Wood, “Steelen ystävä ja Orbis-kumppani” kertoi muistiosta McCainille, joka kertoi muistiosta David“mies, joka vuoti Steele-muistion medialle” Kramerille, Bushin hallinnon varaulkoministerille ja McCainin avustajalle. Muistiota käyttämällä toivottiin Trumpin eroavan. Kramer, entinen PNAC.ilainen, on toiminut myös Center for European Policy Analysis (CEPA) –ajatushautomossa, joka mainitaan Valtiotaidon instituutin asiakirjoissa kumppanina.\nDaily Caller raportoi Kramerin jakaneen Steele-muistion toimittajille (McClatchy, NPR, The Washington Post, The Wall Street Journal, BuzzFeed ja CNN:n Carl Bernstein) sekä erinäisille Obaman hallinnon jäsenille. Journalistien joukosta pistää silmään mm. Mother Jonesin David Corn, joka kirjoitti kirjan Russiagatesta yhdessä Yahoo Newsin Michael Isikoffin kanssa; Isikoff on sama henkilö, joka työskenteli yhdessä DNC:lle tietoja jakaneen Alexandra Chalupan kanssa; Steele vuoti muistion myös Isikoffille.\nVenäjä-kytköksiä penkoneen erikoistutkija Robert Muellerin raportin mukaan kokouskutsun ideoi Trumpin vanhan tuttavan, venäläisen kiinteistömoguli Aras Agalarovin pop-laulajapoika Emin Agalarov, joka pani asialle julkaisijansa Rob Goldstonen. Goldstone lähetti sähköpostia Trump Jr:lle kertoen että Venäjän kruununsyyttäjä halusi tarjota Trumpin kampanjalle virallisia asiakirjoja ja informaatiota, joka osoittaisi Hillaryn kanssakäymiset Venäjän kanssa rikollisiksi.\n(“official documents and information that would incriminate Hillary and her dealings with Russia and would be very useful to your father“ […] This is obviously very high level and sensitive information but is part of Russia and It´s government´s support for Mr. Trump – helped along by Aras and Emin”)\nTammikuussa 2018 New York Times kertoo Fusion GPS:n jatkavan Trumpin Venäjä-kytköksien selvittämiseksi. (“Fusion continues to look into ties between Mr. Trump and Russia, according to several people briefed on the research. Mr. Simpson’s specific areas of focus, and information about any current benefactors, are closely guarded.”)\nTrumpia on syytetty siitä, että hän on käyttänyt asemaansa presidenttinä painostaakseen Ukrainaa saadakseen apua Obaman hallinnon toiminnan selvittämiseen Ukrainassa vuosina 2014-2016. Trumpiin kohdistetut syytökset ovat keskittyneet alleviivaamaan Trumpin pyytäneen apua Obaman varapresidentin Joe Bidenin pojan Hunter Bidenin korruptioepäilyjen selvittämisessä poliittisen vastustajansa kaatamiseksi.\nToukokuussa 2020 tiedämme, että Ukrainan syyttäjänvirasto avasi uudelleen Burisma-tutkinnan vuonna 2018, omasta aloitteestaan. Tiedämme myös, että Joe Biden, John Kerry ja Petro Poroshenko junailivat keskenään tutkinnan sulkemisen. Ukrainan parlamentin jäsen Andrii Derkach julkisti toukokuussa 2020 nauhoituksia. Tämän hetkisten tietojen valossa Ukrainalla on todisteita siitä, että rikollisryhmä siirsi pestyä rahaa 3,4 miljoonan dollarin edestä Burisman tileiltä marraskuun 2014 ja lokakuun 2015 välisenä aikana Hunter Bidenin Rosemont Seneca Bohai LCC:n tilille käyttäen vanhoja tuttuja rikoksenuusijapankkeja Morgan Stanleyta ja Citibankia. Tilisiirtojen perusteella maksu oli konsultoinnista, mutta todistajalausuntojen mukaan raha oli maksu Joe Bidenin perheelle Burisman ja Zlochevskyn etujen lobbaamisesta, kertoo Konstantin Kulik (Kostiantyn Kulyk) Ukrainan syyttäjänvirastosta.\nSamaan aikaan kun Fusion GPS työskenteli Steelen kanssa tuottaakseen Trump-Venäjä –materiaalia, se teki töitä Venäjän hallitukselle tuottaakseen materiaalia Magnitsky-lain kumoamiseksi sekä rahanpesujuttuun Yhdysvallat vs. Prevezon. Venäläinen asianajaja Natalia Veselnitskaya edusti Venäjän valtion omistamaa Prevezon Holding Ltd:ta ja työskenteli Fusion GPS:n kanssa lobatakseen kongressia em tapauksissa.\nSyksyllä 2018 tietoon tulee, että senaattori Dianne Feinsteinin (dem) entinen avustaja Daniel J. Jones perusti vuonna 2017 Democracy Integrity Project -hankkeen (TDIP), johon rahoitus tuli George Sorosilta. TDIP puolestaan maksoi Fusion GPS:n emoyhtiö Bean LCC:lle, Steelelle ja Edward Baumgartnerille. Samoihin aikoihin alkaa näyttää vahvasti siltä, että Steele on työskennellyt myös Deripaskalle, joka kytketään Kremliin. Senaattorit Charles Grassley (rep) ja Lindsey Graham (rep) pyytävät useaan kertaan tietoja. Osa tietopyynnössä mainituista nimistä on Fusion GPS:n väkeä ja asiaan kytkeytyneitä demokraatteja; kaksitoista nimistä kytkeytyy oligarkki Oleg Deripaskaan.\nPanin myös merkille, että antaessaan todistajanlausuntoaan tiedustelukomitean kuulemisessa Fusion GPS:n Simpson sanoo: “[Israelin tiedustelupalvelu] Mossad oli tietolähteeni siihen uskomukseen, että Venäjän tiedustelupalvelu on operoinut juutalaisortodoksisen Chabad-liikkeen ja Venäjän ortodoksikirkon kautta. Ortodoksikirkko on Venäjän valtion käsivarsi nyt […] Mossadin kavereilla oli tapana kertoa minulle kuinka venäläiset pesivät rahaa ortodoksikirkon kautta Israelissa, ja että se liittyi tiedusteluoperaatioihin (ss 130-131)” mikä muistuttaa hätkähdyttävällä tavalla brittien trolliverkosto Integrity Initiativen esittämiä väittämiä ortodoksisesta kirkosta Kremlin ulkopolitiikan toteuttajana.\nToukokuussa 2020 kaiken “Venäjä valitsi Trumpin presidentiksi” -kohuttamisen jälkeen uutisoidaan CIA-Brennanin tienneen, että Venäjä olisi halunnut mieluummin Hillary Clintonin presidentiksi. Tästä seuraa väistämättä kysymys siitä, vedättikö Venäjä brittejä ja amerikkalaisia tiedustelupalveluita syöttämällä länsiagenteille lokaa Trumpista auttaakseen Hillary Clintonia? Vai oliko koko hullu hilluminen ryhmähysterian tuotosta?\nP.S. Kirjoittaessani tätä koneeni kaatui ensimmäisen päivän jälkeen 1–2 kertaa per kirjoitussessio usean päivän ajan. Maailman suurin haunestokone Google ja kaksi muuta käyttämääni hakukonetta kieltäytyivät yhteistyöstä sanomalehtiartikkelienkin kohdalla. Kirjoitusohjelma “ei vastannut” noin 2/3 työskentelyajasta ja kadotti tekstistä tallennuksen yhteydessä tekstiin upottamani hyperlinkit. Tästä syystä lähde- ja viiteluettelo on valitettavan pitkä. Kaikki merkittävämmät lähteet oli pakko kirjata ylös erikseen, jotta ne löytyisivät uusien toimintahäiriöiden ilmetessä toisia menetelmiä käyttäen.\nUS House of Representatives, Permanent Select Committee on Intelligence (14.11.2017), Interview of Glenn Simpson (Fusion GPS):\n“I was not particularly interested in some of the things that he [Steele] found that are among the most controversial, because I didn’t think they were useful or important for what I was trying to do. And so I to this day can’t tell you whether a lot of those things — I just don’t have a strong view as to whether they are false or true, per se. “ (s 28) “Did the FBI ever reach out to you or Fusion GPS in relation to the matters that Mr. Steele informed them upon? You’ve never heard from anyone in the U.S. Government in relation to I those matters, either the FBI or the Department of Justice? After the election. I mean, during the election, no. What did you hear after and from whom and when? I was asked to provide some information to the Justice Department. By whom and when? It was by a prosecutor named Bruce Ohr, who was following up.” (s. 78)\nUS House of Representatives, Permanent Select Committee on Intelligence, Executive Session (8.11.2017): Interview of Glenn Simpson (Fusion GPS), jossa Adam Schiff (dem) estää koko kuulustelun\nUS Senate, Senate Judiciary Committee (22.10.2017); Interview of Glenn Simpson (Fusion GPS)\nTässä kuulemistilaisuudessa Simpson kertoo mm. William ´Bill´ Browderin veronkierrosta Yhdysvalloissa, Venäjällä ansaitusta verottomista miljoonista sekä haluttomuudesta todistaa valan alla venäläisen järjestäytyneen rikollisuuden järjestön, Solntsevo Brotherhoodin jäsentä Demetri Baranovskya vastaan ja haluttomuudesta kertoa omasta toiminnastaan Venäjällä. Simpson kertoo Browderin perustaneen Kyproksen ohella useita eri pöytälaatikkoyhtiöitä – joista suurinta osaa hoiti Mossack Fonseca (s 48) — eri puolille maailmaa ja kuljettaneen niiden kautta länsimaisten sijoittajien rahaa Venäjälle, perustaneen Venäjälle lisää yhtiöitä verojen välttelyä varten, ja että verojen välttely oli se syy, miksi Browderin piti häipyä Venäjältä, koska Putin vaatii että verot maksetaan (ss. 46–47). Browder tuomittiin vuonna 2006 maksamaan “unohtuneet” verot Venäjän valtiolle. Sergei Magnitsky työskenteli Browderille koko tämän ajan. Simpsonin mukaan Browder on myös luennoinut hänelle vuosia aiemmin siitä, kuinka Vladimir Putin ei ole korruptoitunut ja on parasta, mitä Venäjälle on tapahtunut (ss. 44–45).\nBruce H. Lipton, PhD: Biology of Belief (video)


Rotuesittelyssä: Belgianpaimenkoira - MTVuutiset.fi\nSuomessa 65 uutta koronatartuntaa – tartuntatilanne huomattavasti parempi kuin joissain Euroopan maissa\nJulkaistu 19.10.2010 10:14 (Päivitetty 03.04.2013 14:56 )\nAnsioluettelovuorossa on belgianpaimenkoira, tulisieluinen, malttamaton, mutta erittäin uskollinen ja reviiritietoinen harrastajakoira.\nOlen belgialainen paimenkoirarotu, joka jakautuu neljään muunnokseen: meistä groenendael on pitkäkarvainen ja musta, laekenois karkeakarvainen, malinois lyhytkarvainen ja tervueren pitkäkarvainen punaruskea, joskus myös hiekanharmaa. Olen impulsiivinen, kiihkeä ja reaktioissani nopea, jopa malttamaton. Olen myös kova koira haukkumaan, jos minun tai isäntäväen reviirille astutaan!\nLampaiden hoito oli vielä vuosisadan lopulla huomattava elinkeino Belgiassa. Minun tehtäväni oli huolehtia lammaslaumoista, olinhan vähäruokainen ja aktiivinen paimentaja, uskollinen isännälleni, mutta epäluuloinen vieraita kohtaan. Saatoin tarpeen tulle hyökätä tulisesti ja hellittömättömästi. Olin ammatissani mainio.\nVielä 1800-luvun lopulla rotuni oli epäyhtenäinen, meitä oli vaikka minkä värisiä ja kokoisia. 1900-luvun alkupuolella vakiintui kuitenkin nykyiset neljä muunnosta. Suomeen oletettavasti ensimmäinen belgianpaimenkoira tuli 1920-luvulla. Suomessa ylivoimaisesti eniten meitä on tervueren- ja mustia groenendael-muunnoksia.\nOlen innokas ja vilkas, usein vielä vanhanakin. Olen todella aktiivinen koira ja tarvitsenkin runsaasti liikuntaa. Minulle sopii lähes mikä tahansa harrastus. Minua on herjattu älykkääksi koiraksi, ja nautinkin erilaisista tehtävistä ja uusien asioiden opettelemisesta.\nMinussa kytee myös arempi puoli: joskus uudet asiat ja paikat voivat olla toisinaan minulle hankalia. Vilkkaana ja herkkänä koirana reagoin herkästi outoihin ääniin ja ilmiöihin, mikä saattaa näkyä varovaisuutena tai epäluuloisuutena – tämän sinun tulee ottaa kasvatuksessani huomioon! Uudet asiat tulee esittää minulle rauhallisesti ja perusteellisesti. Luonteeni takia toivonkin päätyväni kotiin, joiden ihmisillä on kokemusta sekä aikaa nauttia koiranomistajan ilosta. Minusta, tulisielusta, ei olekaan jokamiehenkoiraksi.\nOlen keskikokoinen ja pystykorvainen ryhdikäs koira. Toivottu säkäkorkeus on uroksella 62 senttimetriä, nartulla 58. Tyypillistä ulkonäölleni on sulavalinjainen kaula ja hienostunut korkea pään asento. Pääni on suippo, pitkähkö. Kirsuni on aina musta karvan väristä riippumatta. Silmäni ovat mantelinmuotoiset, mieluiten tummat. Tiheän peitinkarvani alla on runsas, villava aluskarva. Karvapeite tarjoaa erinomaisen suojan niin pakkasella kuin sateessakin.\nMinähän en ole mikään sohvaperuna!\nKokeneet koiraihmiset, aktiiviset harrastajat\nLähde: Finbelge.fi, Wikipedia


Miten Stop Junk MailP.O.Laatikko - Tips for you - Tipsed.Com\nMiten Stop Junk MailP.O.Laatikko\nsähköpostitse kuvan fotoman_65 päässä Fotolia.com\nMonet ihmiset käyttävät posti (PO) laatikko saada liiketoimintaan tai henkilökohtaista postia.Valitettavasti P.O.laatikot ovat aivan yhtä alttiita hyökkäystä roskapostin kuin fyysinen kotiin tai yrityksen osoite.Voit estää P.O.laatikon ollessa täynnä toivottuja luetteloita, lehtisiä ja muut roskapostin jos osaat jättäytyä pois.Et voi lopettaa jokainen pala toivottujen viestien, mutta voit merkittävästi vähentää sitä.\nPoista POlaatikko osoitteen suoramarkkinointijärjestön (DMA) tietokantaan.DMA on yhdistys koostuu monista suoramarkkinointiyrityksiin.Ne lakkaavat pommittaa sinulle postittajia jos menet läpi opt-out prosessi DMA verkkosivuilla.DMA selittää, että sen jäsenet ovat vastuussa noin 80 prosenttia postitetaan yhteydenotot.\nUudista opt out DMA kolmen vuoden kuluttua.Opt out umpeutuvat että aikataulu ja POlaatikko alkaa vastaanottaa roskapostia DMA jäsenten uudelleen, ellet uusia pyyntösi.\njättäytyä ennalta turvatarkastu\ns luottokortti ja vakuutus tarjoaa lähetetään PObox kautta Optoutprescreen verkkosivuilla.Tämä sivusto on hoitaa luottotietoyrityksille.Sen avulla kuluttajat voivat lopettaa myynti luottokortin tiedot asianajajia, kertoo Federal Trade Commission.Voit valita viiden vuoden opt out tai pysyvä pysähtyi luotto- ja vakuutus roskapostin.\nSoita rahoituslaitosten ja muiden yritysten, joiden kanssa voit tehdä jatkuva liike ja pyytää heitä poistamaan niiden postituslistoille.Voit pyytää poistamista sisäisen puhelinmyynnin luettelot samanaikaisesti.Yritykset, joilla on vakiintunut liikesuhde sinua usein edelleen lähettää roskapostia sinun POlaatikko kunnes nimenomaan pyytää heitä lopettamaan.\nKysymys tahansa yritys, joka pyytää apua postiosoite kun ei ole ilmeistä tarvetta.Monet vähittäiskauppiaat kysyy osoitteesi nimenomaan lisätä sinut heidän roskapostin luettelot.Kieltäytyä meidän oman P.O.Vastaanottimen tietojen ellei ole perusteltua syytä, ja toteavat, että et halua sitä lisätä mitään postituslistoille.\nDMA Choice: suoramarkkinointijärjestön\nOptOut prescreen: virallinen Credit Reporting teollisuus verkkosivuilla


Fjord 21 weekender / VAIHTO moottorivene 1971 - Turku - Nettivene\nTästä oiva retkivene ensi kesäksi,\nVenettä on hoidettu ja huollettu rakkaudella, sekä säilytetty talvisin lämpimässä hallissa. Alla listaus varusteista ja 'päivityksistä'.\n-Kuomut 2014, 2 osassa, pesty ja kyllästetty tänä vuonna. Juha Lahtonen Oy\n-Patjat 2016, Venetex Oy\n-Makeavesisäiliö (120ltr) & letkut, pumppu, hana - 2015\n-Maasähkö ylläpitolaturilla, tupla-akut - 2015\n-Wallas 1300 - 2015\n-Sprii keitin - 2014\n-Waeco coolfreeze kompura-”kylmälaukku” – 2014\nJa sitten löytyy vielä\n-WC, ei septiä\nVaihdossa huomioidaan pulpettivene, mönkijä tai auto\nFjord 21 weekender / VAIHTO\nVuosimalli 1971 Pituus 6,50 m\nLeveys 2,50 m Paino 1 800 kg\nSyväys 0,90 m Makuupaikkoja 2\nFjord 21 weekender / VAIHTO Moottorivene\nVaihdossa huomioidaan pulpettivene, mönkijä tai auto Piilota »\n- Kone on siis vuodelta 2008, GM 5,7 bensa, makeavesijäähdytyksellä. Käyttötunneista en uskalla laittaa päätäni pantiksi, itse olen veneellä ajanut 4 vuoden aikana n 200h.\nVetolaite Volvon SX vuodelta 2005.\nHuollot tehty vuosittain.\nKatso myytävänä olevat Fjord 21 weekender / VAIHTO vaihtoveneet »\nFjord 21 Weekender '72\nNettivene ID 662597


Accounting Specialist / Taloushallinnon ammattilainen - MagiCAD\n18.12.2018 | By Anna-Sofia Rantanen | Share:\nMe MagiCADillä autamme rakentamaan parempia rakennuksia. MagiCAD on viime vuosina merkittävästi kasvanut suomalainen ohjelmistoyritys, jolla on 35 vuoden kokemus tuotteiden ja palveluiden kehittämisestä kansainvälisen talotekniikkateollisuuden eri tarpeisiin. Yli 140:sta asialleen omistautuneesta ohjelmistoalan ammattilaisesta koostuvan tiimimme voimin tarjoamme asiakkaillemme älykkäitä ratkaisuja, jotka tekevät päivittäisestä suunnittelutyöstä helpompaa, nopeampaa ja kannattavampaa. Päätuotteemme MagiCAD on Pohjois-Euroopan johtava tietomallinnusratkaisu talotekniikkasuunnitteluun. MagiCAD mahdollistaa talotekniikkasuunnittelun käyttäen yli miljoonaa tarkasti mallinnettua, älykästä 3D-tietomallia johtavien kansainvälisten laitevalmistajien tuotteista. MagiCAD-kehityksen ohella Progman on jo yli 20 vuotta tarjonnut alan laitevalmistajille yli 70 maahan eri puolilla maailmaa palveluita liiketoiminnan tehostamiseen sekä räätälöityjen alakohtaisten erikoisohjelmistojen kehittämiseen. Suomessa toimistomme sijaitsevat Turussa, Raumalla ja Espoossa. Tytäryhtiömme sijaitsevat Ruotsissa ja Englannissa.\nEtsimme nyt aikaansaavaa ja motivoitunutta ulkoisen laskennan ammattilaista taloustiimimme vahvistukseksi vakituiseen työsuhteeseen Accounting specialist / Taloushallinnon ammattilaisen rooliin.\nAccounting specialist /taloushallinnon ammattilaisen roolissasi tehtäviisi kuuluu erilaiset ulkoisen laskennan tehtävät. Vastuullasi on kuukausittainen konserniraportointi emoyhtiöllemme Kiinaan. Valvot kirjanpidon oikeellisuutta ja kehität ulkoisen laskennan prosesseja. Roolissasi olet mukana budjetoinnissa ja ennustamisprosessissa sekä avustat vuositilinpäätösprosessissa ja IFRS-raportoinnissa. Lisäksi koordinoit ja valvot ulkomaalaisten tytäryhtiöidemme kirjanpitoa ja ulkoista raportointia. Tehtäviisi kuuluu myös yhteistyö ulkoistetun tilitoimiston kanssa, sisäinen laskutus, verotusasiat, matkalaskujärjestelmän sekä ostolaskujen kierrätysjärjestelmän pääkäyttäjyydet.\nLopulliset tehtävät määräytyvät valitun henkilön osaamisen perusteella.\nTehtävän ensisijainen toimipaikka on Turku. Myös muut toimipisteet ovat mahdollisia.\nTaloushallinnon monipuolista osaamista, kirjanpidon kokemus on välttämätön\nJärjestelmällisyyttä, täsmällisyyttä ja joustavuutta raportointiaikataulujen noudattamiseksi\nKokemus M2-matkalaskujärjestelmästä ja/tai NetSuite taloushallinnon järjestelmästä katsotaan eduksi\nLisäksi sekä henkilöstökyselymme että viimeisen vuoden aikana aloittaneiden palautteiden mukaan, uudet työntekijät otetaan hyvin vastaan ja he tuntevat olonsa kotoisaksi tiimissään ja saavat kattavan perehdytyksen tehtäviinsä.\nHae paikkaa 11.1.2019 mennessä: https://www.sympahr.net/public/pq.aspx?2c496e78